
Naslov: Na Fakulteti za turizem izdali knjigo Okusi Posavja
Napoved za voditelja:

Študentje Fakultete za turizem v Brežicah so pod vodstvom profesoric dr. Lee Kužnik in dr. Marjetke Rangus pod okriljem projekta »Po kreativni poti do znanja« v šestih posavskih občinah zbirali pričevanja o prehranski dediščini in sodobnosti v Posavju. Tako so zbrali veliko receptov, ki so jih zdaj izdali celo v knjigi z naslovom Okusi Posavja. Ob tem so strokovno obdelali tudi uporabo sestavin, značilnosti vsakdanjega in prazničnega prehranjevanja ter povezanost hrane z razvojem turizma. In pri tem so ugotovili, da so nekoč jedli samo tisto, kar so sami pridelali. 

H1: V knjigi Okusi Posavja je zbranih kar 118 receptov značilni jedi iz te regije
H2: Recepte so zbirali študentje Fakultete za turizem v Brežicah
H3: Po mnenju Janeza Bogataja je to osnova za nadgradnjo prehranske piramide
T- Iz Brežic GORAN ROVAN /

X- Snemalec in montažer Jože Grajžl /

Knjiga Okusi Posavja je rezultat projekta, ki so ga opravili študentje brežiške Fakultete za turizem, ko so zbirali pričevanja o prehranski dediščini te regije.

T- MARJETKA RANGUS /

X- Fakulteta za turizem Brežice Univerze v Mariboru /

»Raziskovali smo na terenu s pomočjo informatorjev na terenu, pričevalcev, različnih društev, ki se ukvarjajo s prehransko dediščino, od turističnih, društev kmečkih žena, vinogradniških, ribiških družin. Potem so nam zlo pomagale posamezne ustanove. Tukaj se moram posebej zahvalit Posavskemu muzeju.«
V knjigi so zdaj zbrani številni recepti za jedi, s katerimi so se Posavci prehranjevali predvsem po drugi svetovni vojni. Med njimi so tudi nekatere z zanimivimi imeni: grenadirmarš, žbu zos, zaroštan močnik, pečen kupun, koruzna prga. In kaj so še jedli?

T- LEA KUŽNIK /

X- Fakulteta za turizem Brežice Univerze v Mariboru /

»Recimo pujsek in tako naprej, ne. To je blo vse, kar je blo od mesa. Drugače pa Posavci rečejo brez krompirja ni kosila, ne recimo to je bla še ena od osnovnih sestavin, ki se je v prehrani uporabljala. Veliko je močnatih jedi, od ajdovih krapov naprej, do različnih pogač.«
Po mnenju etnologa Janeza Bogataja je opravljena raziskava osnova za delo v naprej.
T- Dr. JANEZ BOGATAJ /

X- etnolog /

»Posavje nujno potrebuje kulinarično piramido. To pomen eno zgradbo, ki ima svoje podnožje z vsem bogastvom kulinaričnim, ki ga premore iz različnih obdobij zgodovinskega razvoja in tudi današnjega časa. V vrhu piramide pa morda dve, tri jedi.«
Tako se bo tudi Posavje s svojo bogato in raznovrstno kulinarično ponudbo lahko uvrstilo med eno od gastronomskih destinacij Slovenije. 
